Imtella' Diċembru 21, 2021 Ir-Reġina ħassret il-pjanijiet tagħha li tqatta' l-Milied f'Sandringham f'Norfolk. Madankollu, din it-tradizzjoni nkissret minħabba ż-żieda fil-każijiet tal-COVID-19, b'mod partikolari tal-varjant Omicron. Minflok hija se tibqa' f'Windsor u magħha se jkun hemm uħud mill-membri tal-Familja Rjali. Kelliem għall-Palazz qalu li d-deċiżjoni kienet waħda personali u ħaditha bħala prekawzjoni. Din hija t-tieni sena li r-Reġina ħassret il-pjaniijiet tagħha li tmur f'Sandringham minħabba l-imxija tal-COVID-19. Il-ġimgħa li għaddiet,ir-Reġina ħabbret li mhux se tattendi għall-ikla tal-Milied mal-familja tagħha. Sa issa għadu mhux magħruf liema qraba se jżuruha f'Windsor fil-Jum tal-Milied. Kelliem għall-Palazz qal li se tkun qed tittieħed kull miżura b'rabta mal-imxija. Matul il-ħarifa, ir-Reġina ma attendietx għal diversi avvenimenti fosthom il-COP26 summit fuq il-klima fi Glasgow.